КРАТКА АНОТАЦИЯ

 Националната конференция с международно участие „Кризисни предизвикателства и пост-кризисни перспективи на неформалното образование в България“ е поредният форум, на който ще бъдат представени най-значимите български постижения в многостранните академични и практически полета на неформалното учене, обучение и образование на 21-ви век. В него участие ще вземат широк кръг заинтересовани публики и общности от цялата страна, за да представят своите изследователски търсения и постижения, експертни гледни точки и добри практики, професионални и институционални предизвикателства и планове. С тази инициатива екипът на ЦИИНО продължава традицията от 2018 г., когато се проведе първата международна конференция „Перспективи и предизвикателства пред неформалното образование на 21-ви век“ и първите Дни на неформалното образование в страната (https://ciinobg.wixsite.com/nfeconference).

Настоящият форум цели както да надгради опита от миналото, така и да открие и наложи нови перспективи. Сред най-значимите е работата в широка мрежа от партньори, тъй като конференцията през 2022 г. е споделена инициатива на няколко инициативни групи и организации: Организационният комитет на първата националната конференция по неформално образование (2021); Асоциацията на центровете за подкрепа на личностното развитие в България; Националната мрежа на международните младежки центрове в България; Българска стопанска камара и др. Друга нова перспектива на тазгодишния форум е по-активното ангажиране на официалните институции, агенции и центрове на национално и регионално равнище с реални стъпки в подкрепа на професионализацията и интеграцията на сектора чрез проактивни националните образователни политики и пространства. Всичко това позволява пред форума да бъдат поставени амбициозни, но напълно постижими цели: (1) Да се актуализират изследователските данни и проучвания на ключови аспекти на тематичния фокус на конференцията чрез серия от мини-изследвания като средство за концептуализиране на пленарните сесии на форума; (2) Да се популяризират найновите данни за актуалните традиционни и алтернативни научни парадигми, изследвания и практики, за да се дискутират публично и многостранно техните найзначимите им социални измерения и ефекти; (3) Да се подпомогне взаимното опознаване и сближаване между всички значими участници и страни в неформалното образование и обучение като сфера на добри практики, ефективно управление и устойчиво научно изследване.